Augustine Rubit
Ogustinas Kueras Rubitas (Augustine Cuero Rubit; g. 1989 m. rugpjūčio 14 d.) – Jungtinių Valstijų krepšininkas, rungtyniaujantis sunkiojo krašto puolėjo padėtyje. Krepšininko karjerą pradėjo Christian Life aukštojoje mokykloje (Ambelas, Teksasas), 2010–2014 m. atstovavo Pietų Alabamos universitetui. 2014 m. NCAA sezone tapo Konferencijos metų žaidėju. 2014 m. NBA naujokų biržoje nebuvo pakviestas. 2014 m. profesionalo karjerą pradėjo Vokietijoje, Tiubingeno „Tigers“ klube. Iki 2019 m. rungtyniavo Vokietijos klubuose, vėliau debiutavo „Eurolygoje“, Pirėjo „Olympiacos“ klube. 2020 m. perėjo į Kauno „Žalgirį“.